Elena Lasconi crede că Volodimir Zelenski, nu Donald Trump, merită Premiul Nobel pentru Pace: „Omul ăsta voi nu-l vedeți ca un erou?”
Președinta USR, Elena Lasconi, candidata formațiunii la alegerile prezidențiale, este de părere că Volodimir Zelenski ar trebui nominalizat pentru Premiul Nobel pentru Pace. „Parcă altă treabă nu avem. Suntem într-o situație foarte grea, pentru că deficitul este în aer, suntem cu un război la granițe cu tot felul de declarații controversate care vin din Statele Unite, cu o societate care trăiește în frică și noi nu mai putem să ne trăim viața acum, să ne gândim cine o să ia Premiul Nobel pentru Pace”, a comentat Lasconi despre propunerea SNSPA de nominalizare a lui Donald Trump pentru acest premiu.